Borrelning fikricha, Moskva hozirda "qarama-qarshilikni kuchaytirishga urinmoqda". Yevropa ittifoqi Rossiya bilan murakkab munosabatlar uzoq davom etishini kutmoqda, dedi Yevropa diplomatiyasi rahbari Jozep Borrel. "Rossiya bilan munosabatlar uzoq muddatga yomonlashishiga tayyor bo‘lish lozim", - dedi u Yevroparlamentda qilgan chiqishida. Borrelning qayd etishicha, "agar Rossiya astoydil xohish bildirsa, Bryussel bu munosabatlarni yaxshilashga tayyor". Ammo uning fikricha, Moskva hozirda "qarama-qarshilikni kuchaytirishga urinmoqda". U shuningdek, Rossiya bilan aloqa kanallarini ushlab turish kerakligini aytdi. Borrelning fikricha, YeI va Rossiya Eron yadrosi muammosi, iqlim o‘zgarishiga qarshi kurash kabi muhim xalqaro mavzularda hamkorlik qilishi mumkin.